

**Συγχαρητήρια ΚΟΑ στον Μάριο Γεωργίου για το χρυσό μετάλλιο!**

Χρυσό Μετάλλιο για τον Μάριο Γεωργίου στο Ευρωπαϊκό Πρωτάθλημα που διεξάγεται στο Μόναχο! Ο Μάριος Γεωργίου κατέκτησε το χρυσό μετάλλιο στο Μονόζυγο, το πρώτο χρυσό μετάλλιο στην ιστορία της κυπριακής Γυμναστικής σε Ευρωπαϊκό Πρωτάθλημα. Ο πρωταθλητής μας κατέλαβε την πρώτη θέση στον τελικό με 14.400 βαθμούς.

Ο Κυπριακός Οργανισμός Αθλητισμού συγχαίρει τον Μάριο Γεωργίου, τον προπονητή και την Ομοσπονδία του για τη νέα τεράστια διάκριση, η οποία αποτελεί επιστέγασμα της εξαιρετικής πορείας του, τον στηρίζει έμπρακτα και του εύχεται ανάλογες επιτυχίες και στη συνέχεια.